open-index/open-wikipedia-markdown huggingface dataset:
Vakomyš kowari

**Vakomyš kowari** (*Dasyuroides byrnei*) je malý mäsožravý vačkovec, ktorý žije na suchých pastvinách strednej Austrálie.

## Opis
Pripomína vevericu, má hustý chvost s čiernou štetkou. Žije v nore a zväčšuje si ju po dažďoch, keď zmäkne pôda. 

Vakomyš je pomerne veľká: 13,5 - 18 cm, výnimočne 20 cm. Váži 70 - 150 g, výnimočne až 180 g.

## Potrava
Vo veľkom loví napríklad jašterice, vtáky a hlodavce, chytá ich prednými pazúrmi a niekoľkokrát do nich zahryzne. Živí sa aj hmyzom.

## Referencie

## Iné projekty

## Zdroj

Kategória:Kunovcovité
Kategória:Zraniteľné druhy
Archives Vol. 2 – Original Recordings of Frank Zappa

**Archives Vol. 2 - Original Recordings of Frank Zappa** je v poradí tretie CD z The Secret Jewel Boxu gitaristu Steve Vaia. Tento disk sa zameriava na trojročné pôsobenie Steve Vaia v skupine Franka Zappu. Booklet obsahuje originálny notový zápis každej skladby, spolu s komentárom Steve Vaia ku každej skladbe.

## Skladby
# „Tell Me You Love Me“ (z albumu *Tinsel Town Rebellion*)
# „Theme From The 3rd Movement of Sinister Footwear“ (z albumu *You Are What You Is*)
# „Jumbo Go Away“ (z albumu *You Are What You Is*)
# „Drowning Witch“ (z albumu *Ship Arriving Too Late To Save A Drowning Witch*)
# „Envelopes“ (z albumu *Ship Arriving Too Late To Save A Drowning Witch*)
# „Teen-age Prostitute“ (z albumu *Ship Arriving Too Late To Save A Drowning Witch*)
# „The Jazz Discharge Party Hats“ (z albumu *The Man From Utopia*)
# „Ya Hozna“ (z albumu *Them Or Us*)
# „Alien Orifice“ (z albumu *Frank Zappa Meets The Mothers of Prevention*)
# „Approximate“ (z albumu *You Can't Do That On Stage Anymore Vol. 4*)
# „I'm A Beautiful Guy“ (z albumu *You Are What You Is*)
# „Beauty Knows No Pain“ (z albumu *You Are What You Is*)
# „What's New In Baltimore?“ (z albumu *Frank Zappa Meets The Mothers of Prevention*)
# „Mōggio“ (z albumu *You Can't Do That On Stage Anymore Vol. 5*)
# „RDNZL“ (z albumu *You Can't Do That On Stage Anymore Vol. 5*)
# „Magic Fingers“ (z albumu *You Can't Do That On Stage Anymore Vol. 6*)
# „Strictly Genteel“ (z albumu *You Can't Do That On Stage Anymore Vol. 6*)

Kategória:Albumy Steve Vaia
Kategória:Hudobné albumy z 2001
Vakomyš mulgara

**Vakomyš mulgara** (*Dasycercus cristicauda*) je mäsožravý vačkovec z Austrálie. Žije v púšti a tvarom pripomína vakomyš kowari.

## Opis
Horná časť tela je pieskovohnedá, spodná špinavobiela. Vakomyš je dlhá 12 – 20 cm a váži 50 – 150 g.

## Potrava
Loví v noci, a živí sa malými hlodavcami, jaštericami, vtákmi a väčším hmyzom, premôže aj veľké stonožky.

## Referencie

## Zdroj
*
*

## Iné projekty

Kategória:Kunovcovité
Kategória:Takmer ohrozené druhy
Mystery Tracks – Archives Vol. 3

***Mystery Tracks – Archives Vol. 3*** je v poradí štvrté CD z The Secret Jewel Boxu gitaristu Steve Vaia. Ide o výberovku skladieb bonusových(z CD určených pre japonský trh), propagačných, skladieb vydaných na iných albumoch alebo nevydaných demo skladieb.

## Skladby
# „Speeding“ - 3:45
# „Just Cartilage“ - 4:18
# „San-San-Nana-Byoushi“ - 3:33
# „Sofa“ - 3:52
# „Essence“ - 5:50
# „Wipeout 2000“ - 3:41
# „Feathers“ - 5:10
# „Opposites Attract Part 1“ - 3:52
# „Misfits“ - 6:12
# „Selfless Love“ - 3:27
# „Maple Leafs (Song for Canada)“ - 2:25
# „The Murder“ - 3:21
# „Opposites Attract Part 2 (The Indulgent Version)“ - 9:23

## Zostava
*Steve Vai - gitara, basgitara, tamburíny, produkčný technik, samplovanie, umelecký riaditeľ.
*Davitt Sigerson - producent.
*Morgan Ågren - bicie.
*Deen Castronovo - bicie.
*Guy Eckstine - výkonný producent.
*Jonathan Haas - perkusie.
*Mike Keneally - gitara, klávesy.
*Mike Porcaro - basgitara.
*Sal Scarpa - dirigent, hudobný riaditeľ.
*T.M. Stevens - basgiara, spev.
*Scott Thunes - basgitara.
*Lill Vai - tlieskanie, alpauz.1
*Marc Ziegenhagen - klávesy.
*Benj Kanter - digitálny technik.
*Devin Townsend - spev.
*Sergio Buss - tlieskanie, aplauz.
*Robin Dimaggio - bicie, producent, programovanie bicích.
*Jeff Rowland - výkonný producent.
*Joel Thome - aranžér, dirigent, koncept, hudobný riaditeľ, umelecký riaditeľ.
*Pia Vai - tlieskanie, aplauz.2
*Neil Citron - tlieskanie, aplauz, mastering.
*John Scher - výkonný producent.
*Priscila Bara - umelecký riaditeľ.
*Marcelo Gomes - asistent technika.
*Ruta E. Sepetys - tlieskanie, aplauz.
*Ciruelo Cabral - umelecký technik.
*Fire Vai - tlieskanie, aplauz.3

## Zaujímavosti
*1 - dcéra Steve Vaia
*2 - manželka Steve Vaia
*3 - syn Steve Vaia

Kategória:Albumy Steve Vaia
Kategória:Kompilačné albumy z 2003
Tatran Prešov (rozlišovacia stránka)

**Tatran Prešov** môže byť:
* slovenský futbalový klub, pozri 1. FC Tatran Prešov
* slovenský hádzanársky klub, pozri HT Tatran Prešov
Delfínovec indický

**Delfínovec indický** alebo **delfínovec gangský** (staršie *delfínovec ganžský*; lat. *Platanista gangetica*) je druh cicavca z čeľade delfínovcovité (*Platanistidae*).

## Vzťah k delfínovcovi menšiemu
Druh delfínovec menší (Platanista minor) bol v roku 1853 opísaný ako poddruh delfínovca gangského (Platanista gangetica minor), ale od roku 1998 sa väčšinou považuje za oddelený druh (R. Reeves and A. A. Chaudhry. Status of the Indus River dolphin, 1998, Oryx 32(1):35-44; Mammal Species of the World 2005), hoci niektorí autori (napríklad (D. W. Rice. Marine Mammals of the World: Systematics and Distribution. 1998) ho naďalej považujú za poddruh. Keď sa delfínovec menší považuje za poddruh, pozostáva druh delfínovec indický teda z dvoch poddruhov:
* *Platanista gangetica minor* - dnes druh delfínovec menší (obýva rieku Indus)
* *Platanista gangetica gangetica* - dnes druh delfínovec indický (obýva rieky Ganga, Brahmaputra)

Tento článok je len o druhu delfínovec indický.

## Výskyt
Delfínovec indický sa vyskytuje hlavne  v riekach Ganga a Brahmaputra predovšetkým na ich tokoch v Indii, Bangladéši a Nepále. 

## Opis a spôsob života
Delfínovec indický (podobne ako delfínovec menší) má zo všetkých recentných druhov delfínovcov najviac redukovaný zrak, prakticky je slepý. Zakrpatené oko nemá vôbec vytvorenú šošovku a reaguje len na zmenu intenzity svetla. Dorastá do dĺžky 2 - 3 metrov. Sfarbenie tela je tmavo hnedé až čierne, čeľuste má pretiahnuté v akýsi úzky zobák. Živí sa rybami, kôrovcami a mäkkýšmi, ktoré loví pri riečnom dne. Samica je gravidná 350 - 360 dní.

## Galéria

Obrázok:Cetacea_range_map_South_Asian_river_dolphin.png|Výskyt delfínovca menšieho a delfínovca indického
Obrázok:Schnabeldelphin-drawing.jpg|*Delfínovec indický*
Obrázok:GangeticDolphin.jpg|*Delfínovec indický*
Obrázok:Indus River dolphin skull cast.jpg|Delfínovec indický v zbierke múzea v Indianapolise


## Zdroj
* ''časopis ABC''

## Iné projekty

Kategória:Delfínovcovité
Kategória:Ohrozené druhy
Mando Diao

**Mando Diao** je švédska alternatívna rocková skupina z mesta Borlänge. Skupina sa stala známou vďaka vydaniu albumu *Hurricane Bar*. Ich najväčším hitom sa v roku 2009 stal singel „Dance with Somebody“.

## Diskografia
### Štúdiové albumy
* 2002 – *Bring ’Em In*
* 2004 – *Hurricane Bar*
* 2006 – *Ode to Ochrasy*
* 2007 – *Never Seen the Light of Day*
* 2009 – *Give Me Fire!*

## Iné projekty

## Externé odkazy
* ofciálna stránka 
*  

Kategória:Švédske indierockové hudobné skupiny
Kategória:Hudobné skupiny z 1995
Sviňucha okuliarnatá

**Sviňucha okuliarnatá** alebo **sviňucha argentínska** alebo **sviňucha južná** (lat. *Phocoena dioptrica*, syn. *Australophocaena dioptrica*) je druh morského cicavca z čeľade *[[Phocoenidae]]*.

## Výskyt
Sviňucha okuliarnatá obýva vody Atlantiku pozdĺž juhoamerického pobrežia, od Uruguaja až po Ohňovú zem, a ďalej potom až k Falklandám a južnej Georgii, a ďalej žije v blízkosti Aucklandu, Tasmánie a juhu Austrálie v južnom Pacifiku a pri Heardovom ostrove a ostrove Kergueleny na juhu Indického oceánu. Veľmi zriedka boli jedinci videní v šírom mori.

## Opis a spôsob života
Sviňucha okuliarnatá je najväčším zástupcom svojho rodu. Dorastá do dĺžky až 2 metre, hmotnosť kolíše medzi 60 - 80 kg, v niektorých prípadoch to môže byť až 120 kg. Chrbtová strana tela tohto kitovca je sfarbená čierno, brucho, boky a koreň chvosta sú biele až šedobiele. Prechod tmavého a svetlého sfarbenia je veľmi ostrý. Združuje sa do menších húfov. Jej korisťou sú hlavne ryby, ale tiež hlavonožce a kôrovce. Sviňucha okuliarnatá patrí k pomerne málo preskúmaným druhom a naše znalosti o nej sú neúplne. Doba gravidity sa pohybuje okolo 300 dní.

## Referencie

* ''časopis ABC''

## Iné projekty

Kategória:Phocoenidae
Emanuel Viktor Voska

**Emanuel Viktor Voska** (narodený v roku 1875 v Kutnej Hore, zomrel 1. apríla 1960 v ruzynskom väzení v Prahe) bol agentom tajnej služby Spojených štátov amerických a kapitánom rakúsko-uhorskej armády počas 1. a 2. svetovej vojny, ktorý zomrel v československom väzení. 

Pred 1. svetovou vojnou i behom nej úzko spolupracoval s Tomášom Garriguekom Masarykom (1850-1937),  1. československým prezidentom, v tajnom pražskom spolku České mafie. 

Jeho špionážne aktivity sú spájané s pádom Bagha Jatina, indického etnického Bengálca, ktorý bol revolučným filozofom zasadzujúcim sa o nezávislosť Indie od britskej imperiálnej správy. 

## Referencie

## Zdroj

* Spy and Counter-Spy by E.V. Voska and W. Irwin, pp98, 108, 120, 122–123, 126–127;
* The Making of a State by T.G. Masaryk, pp50, 221, 242;
* Indian Revolutionaries Abroad by A.C. Bose, pp232–233

Kategória:Narodenia v 1875
Kategória:Úmrtia v 1960
Kategória:Českí špióni
Kategória:Príslušníci česko-slovenských légií
Kunovec východný

**Kunovec východný**  (*Dasyurus viverrinus*) je druh vačkovca z čeľade kunovcovité.

## Výskyt
Vyskytuje sa pravdepodobne už len na Tasmánii, kde nie je vzácny. Obýva prednostne svetlé lesy, predovšetkým vtedy, keď susedia s lúkami alebo kultivovanou krajinou.

## Opis
Dĺžka kunovca východného je 30 až 45 cm. Jeho hmotnosť je 700 až 2 000 g. Po diablovi tasmánskom sú zrejme najväčšími ešte žijúcimi mäsožravými vačkovcami v Austrálii, majú však omnoho útlejšiu stavbu tela ako diabol tasmánsky. Tento vačkovec zaujíma v Austrálii miesto našej kuny. Je neúnavným lovcom, ktorý sa živí hmyzom a malými stavovcami. Požiera však aj väčšie mršiny. Trávi väčšinu času na stromoch. 

## Referencie

## Zdroj

## Iné projekty

Kategória:Kunovcovité
Kategória:Ohrozené druhy
Henschel Hs 117

náhľad|vpravo|Hs 117 Schmetterling

**Henschel Hs 117 ''Schmetterling**'' („Motýľ“) bola nemecká protilietadlová raketa zem-vzduch z obdobia druhej svetovej vojny. Existovala tiež verzia vzduch- vzduch. Strela bola riadená po rádiu a operátor používal ďalekohľad.

## História
V roku 1941 provesor Herbert Wagner (ktorý vytvoril i protilodnú strelu Henschel Hs 293) navrhol raketu Schmetterling a predložil tento návrh RLM (Ríšskemu ministerstvu letectva), ktoré však vývoj neodsúhlasilo, pretože v tej dobe ešte nebola potreba vytvárať nové protivzdušné zbrane. 

Viacmenej, v roku 1943 začala masívna vzdušná ofenzíva spojencov proti Nemecku a to prinútilo RLM zmeniť názor. Projekt bol predaný firme Henschel. Uskutočnilo sa 59 skúšobných odpálení, z ktorých až 34 zlyhalo. V máji 1944 bolo úspešne otestovaných 23 striel a v decembri toho roku mala začať sériová výroba a v marci roku 1945 sa mali strely zaviesť do výzbroje. Prototyp pre sériovú výrobu však bol hotový až v januári roku 1945, ale 6. februára bol projekt zastavený Obergruppenfuhrerom SS Hansom Kammlerom. Po vojne bolo niekoľko rakiet prevezených do ZSSR, kde bol podľa nich vyrobený protilietadlový obranný systém R-105.

Existovala taktiež verzia strely vzduch-vzduch, ktorá sa mala odpaľovať z lietadiel Dornier Do 217, Junkers Ju 188 alebo Ju 388. Strela mala dolet 5 km.

## Konštrukcia
Trup sa skladal z troch častí. V prvej časti bolo miesto pre bojovú hlavicu, vrtuľkou hnaný generátor pre napájanie palubných prístrojov a povelový prijímač. V strednej časti bol zásobník stlačeného vzduchu, nádrž okysličovadla, nádrž paliva a ovládací systém prípuste paliva pre udržovanie konštantnej rýchlosti. V zadnej časti bola umiestnená regeneratívne chladená spaľovacia komora s tryskou. 

Vzhľadom na hmotnosť rakety, ktorá sa pohybovala okolo 450 kg, bolo nutné používať pomocné štartovacie motory. V čase odhodenia pomocných motorov mala raketa rýchlosť 304,5 m/s. Navádzanie bolo spočiatku plánované ako samonavádzacie infračerveným žiarením, ale nakoniec pre nedokončený vývoj potrebných zariadení sa muselo pristúpiť k optickému navádzaniu operátorom. 
Do konca roku 1945 malo byť vytvorených 70 batérií Schmetterling z plánovaných 600 batérií len pre ochranu západnej hranice pred náletmi. Realizácie sa tento program nedočkal. Výrobné podniky boli zničené a výrobu sa nepodarilo premiestniť do Nordhausenu.

## Technické parametre
* Pohon:
** 2 pomocné štartovacie raketové motory na tuhé palivo Schmidding 109-533
** hlavný raketový motor na kvapalné palivo BMW 109-558
* Dĺžka: 4,2 m 
* Priemer: 350 mm 
* Rozpätie krídel: 2 m 
* Rýchlosť: okolo 183 m/s, pri štarte s pomocnými motormi až 304 m/s 
* Dolet: 32 km 
* Dostup: 10,7 km

## Iné projekty

Kategória:Henschel
Kategória:Rakety zem vzduch
Blohm & Voss BV 143

náhľad|Skica protilodnej strely Blohm & Voss BV 143.
**Blohm und Voss BV 143** bola protilodná raketa vyvíjaná v Nemecku počas druhej svetovej vojny. Bola to vôbec prvá strela s plochou dráhou letu odpaľovaná zo vzduchu. Akcelerovala raketovým motorom a mala zabudovaný snímač, ktorý mal držať raketu 2 m nad vodou. Snímač ale nefungoval podľa predstáv a tak bol projekt zrušený.

## Iné projekty

Kategória:Strely s plochou dráhou letu
Kategória:Blohm & Voss
Blohm & Voss BV 246

náhľad|Bv 246

**Blohm & Voss BV 246 ''Hagelkorn**'' („Krúpa“) bola riadená kĺzavá letecká bomba používaná proti zvláštnym cieľom (lode, mosty, ...). Mala dokonale hladký prúdnicový tvar. Navrhol ju Dr. Richard Vogt, spočiatku sa pre ňu používalo označenie BV 226, až neskôr, v 12. decembra roku 1943 sa označenie zmenilo na definitívne BV 246. 

Bomba bola umiestnená v spodnej časti bombardéra (načastejšie He 111, no bombu uniesol i Fw 190) a keď lietadlo dosiahlo veľkej výšky (okolo 10000 metrov) v blízkosti cieľa, vypustilo bombu. To chránilo materské lietadlo pred protilietadlovou paľbou zo zeme.

Konštrukcia strely bola pomerne jednoduchá, na prúdnicovom trupe boli primontované malé krídelká. Tie mali veľmi neobyčajnú konštrukciu. Okolo oceľovo-hliníkového jadra bola tenká vrstva betónu. V zadnej časti stroja boli krížové chvostové plochy.

Bolo testovaných niekoľko navádzacích systémov, medzi nimi aj "Radieschen"-ktorý bol používaný na navádzanie na radar. Hagelkorn bola prvá anti-radarová strela. Pred tým, ako bol projekt zrušený, vyrobilo sa ich 1100. 

## Technické parametre
*Obvod trupu: 542 mm
*Rozpätie krídel: 6408 mm 
*Dĺžka: 3525 mm 
*Hmotnosť: 730 kg 
*Motor: žiadny 
*Váha výbušnín: 435 kg 
*Dolet: okolo 210 km (ak sa zhodila z výšky 10 000 m)
## Iné projekty

Kategória:Blohm & Voss
Kategória:Letecké bomby
Diabol tasmánsky

**Diabol tasmánsky** (lat. *Sarcophilus harrisii*), prezývaný **tasmánsky čert**, je najväčší žijúci dravý (Boitard, 1841) vačkovec. Vzhľadom pripomína malého, ale nadmerne svalnatého a zavalitého psa. V súčasnosti už žije iba v Tasmánii, jeho kostrové pozostatky však možno nájsť prakticky po celej Austrálii. Diabol má povesť zákerného a extrémne zúrivého zvieraťa.

## Výskyt
Diabol tasmánsky sa v súčasnosti prirodzene vyskytuje iba v Tasmánii. 
Pred zhruba 400 rokmi žil aj na austrálskej pevnine. 

## Opis
Je to najväčší žijúci mäsožravý vačkovec. Telo je zavalité. Srsť je prevažne čiernej farby, väčšinou s nepravidelnými bielymi škvrnami na hrudi a zadku. 

Samce sú väčšie ako samice. Dĺžka tela môže byť 52,5 do 80 cm s 23 až 30 cm chvostom. Samce vážia 5,5 až 12 kg a samice vážia 4,1 až 8,1 kg. Veľkosť tela sa líši v závislosti od stravy a prostredia. 

## Správanie
Sú to zvyčajne samotárske zvieratá. Aktívne sú predovšetkým cez noc. Stavajú si hniezda z kôry, trávy a listov, v ktorých sa nachádzaju počas dňa.
Mladé jedince sa môžu stať korisťou orlov, sôv a kunovcov škvrnitochvostých. V prírode ho mohol občas uloviť aj dnes vyhynutý vakovlk tasmánsky. 

## Potrava
Zvyčajne sa živí zdochlinami, no môže si uloviť aj vtáky, žaby, ryby, hmyz a jašterice. Strava sa výrazne líši podľa obývaného miesta. Zdochliny zjedia celé, vrátane kostí a srsti. 

## Rozmnožovanie
Samice dosahujú pohlavnú dospelosť v dvoch rokoch, od vtedy sú plodné len raz ročne. 
Samce bojujú o prístup k samiciam na rozmnožovanie.
Párenie prebieha v marci, na skrytých miestach. Gravidita je dlhá asi 21 dní, po ktorej vrhne zvyčajne 20 až 30 mláďat. Samica má však len 4 bradavky, takže vo vaku nie sú viac ako štyri mláďatá. Po asi 105 dní opustia vak a vážia zhruba pol kilogramu. Potom ešte zostanú 3 mesiace v nore, ktorú opúšťajú medzi októbrom a decembrom. Od januára sa stanú úplne samostatnými.

## Ohrozenie
Za normálnych okolností jeho populácia zahŕňa asi 150 000 jedincov, v súčasnosti je však decimovaná záhadnou epidémiou rakovinovej choroby, ktorá napadá ústa zvieraťa a postupne ju deformuje tak, že zviera nie je schopné prijímať potravu a zahynie. Príčina je zatiaľ neznáma, momentálne existujú tri teórie:
* chemická látka používaná ako pesticíd
* vírus – teória, že ide o vírusové ochorenie, sa nepodarilo preukázať, nebol ani objavený žiadny vírus, ktorý by mohol byť považovaný za pôvodcu…
* „prenosná rakovina“ – najnovšia teória, ktorá tvrdí, že sa rakovinové bunky zrejme prenášajú kontaktom v dobe párenia, kedy samci bojujú o samice, uchycujú sa v ranách a začnú sa množiť. V súčasnosti je táto teória uprednostňovaná. Obdobná „rakovina“ je tak isto známa z pohlavných orgánov psa domáceho.

## Iné projekty

## Referencie

## Zdroj
* 
* Slovenský názov podľa knihy Zviera

Kategória:Kunovcovité
Kategória:Ohrozené druhy
Tomáš Baťa

**Tomáš Baťa** môže byť:
* zakladateľ obuvníckej firmy Baťa, pozri Tomáš Baťa (1876)
* syn vyššieho uvedeného, pozri Tomáš Baťa ml.

Baťa, Tomáš
Numbat pásavý

**Numbat pásavý** (*Myrmecobius fasciatus*) je hmyzožravý vačkovec z čeľade *[[Myrmecobiidae]]*. Má nápadne oranžovohnedú srsť, charakteristický tvar tela a dlhý, chlpatý chvost.

## Výskyt
Tento v súčasnosti vzácny druh sa vyskytuje už len v malej oblasti na juhovýchode Austrálie. Žije predovšetkým v lesoch tvorených rôznymi druhmi eukalyptov.

## Dĺžka a hmotnosť
Dĺžka numbata pásavého je 20 až 28 cm, bez chvosta 16-21 cm.  Jeho hmotnosť sa pohybuje od 275 až 550 g.

## Zaujímavosti
Rovnakým druhom stromov dávajú prednosť aj termity, ktoré stavajú v dutinách svoje hniezda. Potravu numbata preto tvoria predovšetkým termity a mravce, ktoré pomocou veľmi dlhého, lepkavého jazyka vyťahuje z dier. Na rozdiel od väčšiny vačkovcov hľadá potravu cez deň. Numbat je tiež zaujímavý vysokým počtom zubov: 52 zubov má ako jediný zo suchozemských cicavcov.

## Referencie

## Zdroj
* 
* 

## Iné projekty

Kategória:Kunovce
Kategória:Ohrozené druhy
Bandikut pásavý

**Bandikut pásavý**  (*Perameles gunnii*) je druh vačkovca z čeľade bandikutovité.

## Výskyt
Bandikut pásavý sa vyskytuje v juhozápadnej Viktórii a Tasmánii. Obýva prirodzené trávnaté biómy a pastviny, no iba tam, kde má možnosť postaviť si na trávnatých ostrovoch v mokrinách alebo na zemi chránené hniezdo.

## Opis
Dĺžka bandikuta pásavého je 27 až 35 cm.  Jeho hmotnosť je približne 450 až 900 g. Je ľahko rozpoznateľný podľa pozdĺžnych pruhov na zadnej časti chrbta. Vyhrabáva dážďovky a larvy hmyzu pomocou pohyblivého chobotu a predných nôh so silnými pazúrmi. Ako u všetkých vačkovcov nasleduje pôrod veľmi skoro po oplodnení. Maličké embryá zostávajú niekoľko mesiacov v matkinom vaku a sú samostatné až po 4 - 5 mesiacoch.

## Zdroj
*
*Slovenský názov podľa knihy *Zviera*

## Referencie

## Iné projekty

Kategória:Bandikutovité
Kategória:Zraniteľné druhy
September 2008

## Úmrtia
* 1. september – Tomáš Baťa ml., česko-kanadský podnikateľ, syn Tomáša Baťu, zakladateľa firmy Baťa (* 1914)
* 1. september – Don LaFontaine, americký komentátor (* 1940)
* 3. september – Françoise Demulderová, francúzska vojnová fotografka (* 1947)
* 4. september – Andrej Kristín, slovenský režisér prírodopisných filmov (* 1928)
* 7. september – Dino Dvornik, chorvátsky spevák a herec (* 1964)
* 7. september – Anita Page, americká herečka, hviezda nemých filmov (* 1910)
* 10. september – Juraj Okoličány, slovenský hokejový rozhodca (* 1943)
* 11. september – Nikolaj Borisovič Delone, ruský fyzik, syn matematika Borisa Nikolajeviča Deloneho (* 1926)
* 13. september – Štefan Píšša, slovenský bábkoherec (* 1939)
* 15. september – Rado Siváček, slovenský športový komentátor (* 1931)
* 15. september – Richard Wright, britský hráč na klávesové nástroje (* 1943)
* 17. september – Didier Dagueneau, francúzsky vinohradník a vinár z Loire (* 1956)
* 20. september – Július Strnisko, slovenský zápasník, bronzový z OH 1980 (* 1958)
* 20. september – Jozef Vicen, slovenský predstaviteľ protikomunistického odbojového hnutia Biela légia (* 1921)
* 24. september – Thiago Jotta da Silva, brazílsky futbalista (* 1985)
* 26. september – Géza Kalocsay, maďarský futbalista, česko-slovenský a maďarský reprezentant (* 1913)
* 26. september – Paul Newman, americký herec (* 1925)
* 27. september – Jozef Košnár, slovenský ekonóm a vysokoškolský pedagóg, poslanec NR SR v období 1994 – 1998 (* 1933)
* 28. september – Adolf Branald, český spisovateľ, autor románov, poviedok, reportáží, kníh pre deti a mládež (* 1910)
* 28. september – Anatolij Alexejevič Karacuba, ruský matematik, autor prvého efektívneho algoritmu na násobenie veľkých čísiel (* 1937)
* 29. september – Anton Korenči, slovenský filmový a divadelný herec (* 1931)

## Astronómia

## Kozmonautika

## Politika

Kategória:2008
Vorvaňovec anarnak

**Vorvaňovec anarnak** alebo **anarnak zobatý** alebo **vorvaňovec zobatý** (lat. *Hyperoodon ampullatus*) je druh morského cicavca z čeľade *[[Ziphiidae]]*.

## Výskyt
Vorvaňovec anarnak je svojím výskytom viazaný na chladné a mierne vody severného Atlantiku a Pacifiku.

Jeho životný priestor siaha od Davisovho prielivu a pobrežia Nového Škótska cez severný Atlantik, Island a Faerské ostrovy až po Špicbergy a Britské ostrovy. 

## Opis a spôsob života
náhľad|left|Porovnanie s človekom
Vorvaňovec anarnak dorastá do dĺžky 8 - 10 metrov. Samice bývajú v priemere o jeden meter menšie. Hmotnosť sa pohybuje medzi 6 - 7 tonami. Telo vorvaňovca anarnaka je pomerne zavalité, s klenutou hlavou a výrazným zobákom. Dospelé zvieratá sú svetlo šedé s bielym bruchom, mladý jedinci sú podstatne tmavší. Žije v skupinách od päť do dvadsať kusov, pričom mimo dobu rozmnožovania žijú samci a samice s mláďatami oddelene. Hlavnou potravou anarnaka sú hlavonožce, ktoré loví aj v hĺbkach okolo 1 km. Pod vodou vydrží bez nadýchnutia až 20 minút a v tomto smere ho prekoná len vorvaň.

## Zdroj

* ''časopis ABC''

## Iné projekty

Kategória:Vorvaňovcovité
Kategória:Takmer ohrozené druhy
Pavel Hašek

**Pavel Hašek** (* 27. jún 1983) je český futbalový záložník, ktorý je v súčasnosti hráčom corgoňligového klubu FC Artmedia Petržalka. Do tímu prišiel na ročné hosťovanie z FK Teplice. Je synom bývalého československého futbalového reprezentanta Ivana Hašeka.

## Referencie


## Externé odkazy
* Pavel Hašek na fcartmedia.sk
* Artmedia získala na hosťovanie Pavla Haška z Teplíc  *(profutbal.sk)*

Kategória:Českí futbalisti
Kategória:Hráči FC Viktoria Plzeň
Kategória:Hráči 1. FK Příbram
Kategória:Hráči Bohemians 1905
Kategória:Hráči FK Teplice
Kategória:Hráči FC Petržalka 1898
Century break

**Century break** v snookri je  nahranie 100 bodov alebo viac v jednom ťahu na stole, bez prerušenia. Hráč to uskutoční potápaním červených gúľ a ich kombináciou s inými farebnými guľami. 

Nahranie 100 bodov s prestávkami nie je century break. Musí to byť v jednom nábehu (ťahu na stole). Body z faulov sa do tohto nábehu nepočítajú. 

Najvyšší možný century break je 147. Je to kombinácia 15 červených a 15 čiernych gúľ a farebná dohrávka pozostávajúca zo žltej, zelenej, hnedej, modrej, ružovej a čiernej gule. 

Vo výnimočnej situácii je možné zahrať aj 155 bodov. Keď hráč príde k stolu po faule súpera a nie je možné zasiahnuť primo žiadnu červenú guľu, rozhodca zahlási tzv. freeball a hráč si môže zvoliť hocijakú farebnú guľu a tú potom hrať ako červenú a ak po nej zahrá čiernu, získal ďalších 8 bodov navyše. Čiže vlastne zahral šestnásť červených a šestnásť čiernych a plus farebná dohrávka je spolu 155 bodov.

Aby mohol hráč zahrať century break musí byť na stole aspoň 10 gúľ. Ak je na stole len deväť gúľ môže zahrať maximálne 99 bodov (9x8 + 27 = 99)

Najrýchlejší century break na turnaji zahral Tony Drago. Na UK Championship 1996 zahral stovku za 3 minúty a 31 sekúnd (211 sekúnd).

Najmladší hráč, ktorý zahral stovku je Judd Trump. Mal vtedy 14 rokov a 206 dní.

Kategória:Snooker
Trosky

**Trosky** sú zrúcanina hradu v severných Čechách v Českom raji medzi mestami Turnov a Jičín. Leží v katastrálnom území obce Troskovice v okrese Semily v Libereckom kraji. Hrad je viditelný na veľkú vzdialenosť (prakticky z celej oblasti Českého raja) a je vizuálnou dominantou širokého okolia.

## Umiestnenie
Z geologického hľadiska stojí hrad na kopci, vytvorenom dvojitým sopúchom z čadiča z obdobia treťohôr. Veže boli postavené na vrcholoch týchto sopúchov, nádvorie a samotné priestory hradu medzi nimi. Hrad a jeho okolie je v súčasnosti vyhlásený za prírodnú pamiatku, nakoľko steny tejto čadičovej hory obývajú vzácne druhy rastlín a živočíchov.

## Dejiny
Hrad bol založený niekedy v druhej polovici 14. storočia. Prvým majiteľom hradu bol Čeněk z Vartemberka z rodu Markvarticovcov. Ten sa počas svojho života zadĺžil a panstvo aj s hradom prepadlo jednému z jeho veriteľov Václavovi IV. v roku 1394. Václav IV. po čase hrad predal rodu Bergovcov, ktorý ho vlastnili až do roku 1455.
Počas vlády Bergovcov hrad ovládli dvaja "lúpežníci" Kryštof Šof a jeho druh Švejkar s približne 200 mužmi. Títo sa až do roku 1444 úspešne bránili obliehaniam zemanského vojska a terorizovali z hradu široké okolie. 
Ďalším majiteľom hradu sa stal Jan Zajíc z Hazemburgu. V tomto období dôležitosť hradu postupne klesala aj z dôvodu, že on aj ďalší majitelia obývali pohodlnejšie obydlia v okolí, napr. zámok Hrubá Skála. Od tohto obdobia hrad postupne pustol.
V roku 1821 sa stal majiteľom hradu podnikateľ Jan Lexa z Aehrenthalu, ktorý sa snažil zachrániť okolité pamiatky, niekedy však nie veľmi citlivým prístupom. Jedným z takýchto projektov bolo aj vybudovanie vyhliadkovej veže (resp. prístupu na jednu z veží hradu na čadičovom masíve) z materiálu niektorých zrútených častí hradu, ktorá však zostala nedokončená.

## Iné projekty

## Zdroj

## Externé odkazy
* Oficiálna stránka 

Kategória:Hrady a zámky v Libereckom kraji
Kategória:Národné kultúrne pamiatky v Libereckom kraji
Pavel Blatný

**Pavel Blatný** môže byť:

* český hudobný skladateľ a pedagóg (19312021), pozri Pavel Blatný (hudobný skladateľ)
* český šachista a hráč pokru (* 1968), pozri Pavel Blatný (šachista)

Blatný, Pavel
Josefův Důl

**Josefův Důl** môže byť:

* obec a priehrada v Česku v okrese Jablonec nad Nisou, pozri Josefův Důl (okres Jablonec nad Nisou)
* obec v Česku v okrese Mladá Boleslav, pozri Josefův Důl (okres Mladá Boleslav)
Karol Beniač

**Karol Beniač** môže byť
*Karol Beniač (1856) – farbiar, slovenský podnikateľ
*Karol Beniač (1888) – farbiar, slovenský podnikateľ

Beniač, Karol
Karol Beniač (1888)

**Karol Beniač**, tiež *Benyáts* (* 10. december 1888, Banská Bystrica – † 13. september 1952, Sydney) bol slovenský farbiar a podnikateľ.

## Životopis
Jeho otec bol Karol Beniač (18561942) a matka Kornélia Jana, rod. Resenauerová. Základnú školu navštevoval a 18991903 študoval na nižšom evanjelickom gymnáziu, neskôr na obchodnej škole v Banskej Bystrici. Od 1919 vlastník a 19191944 riaditeľ rodinnej firmy na výrobu modrotlače a obchodu s textilným tovarom v Banskej Bystrici, 1944 emigroval do Švajčiarska, 1952 do Austrálie. Roku 1919 získal priemyselný certifikát na farbiarsku dielňu, živnostenský list na obchod s plátnom, súknom, obuvou a módnym tovarom a prevzal vedenie rodinnej dielne na výrobu modrotlače v Hornej ulici, 19241925 premiestnil výrobu do bývalých objektov Prvej banskobystrickej dielne na súkno a vlnený tovar, úč. spol., 1925 prevzal aj Furdíkovu dielňu vo Zvolene. Podnik rozširoval a modernizoval perotinovými strojmi, vyrábal štandardizované bromindigové druhy s najjednoduchšou tlačou a modrotlač pomocou teplých kúpeľov s použitím umelých modrých farieb. Používal najmä drobné vzory - bodky, kvietky a podobne. Výrobky prezentoval na výstave priemyslu, remesiel a ľudovej umeleckej výroby v Banskej Bystrici a iných výstavách. Fabrika bola 1948 znárodnená a pričlenená k Bavlnárskym Závodom V.I. Lenina v Ružomberku.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike riadok 5 - evanjelická cirkev v Banskej Bystrici; pokrstený ako Károly Lajos Jozsef Beniats

Kategória:Slovenskí podnikatelia
Kategória:Slovenskí remeselníci
Kategória:Osobnosti z Banskej Bystrice
Galactik football

***Galactik Football*** je francúzsky animovaný televízny seriál, na ktorého produkcii sa spolupodieľajú štúdiá Alphanim a Welkin-Animation, televízia Jetix a televízna sieť France 2.

Futuristický futbalový tím (The Snow Kids) sa snaží s pomocou mystickej energie The Flux vyhrať pohár Galactik Football Cup pre svoju rodnú planétu Akillian.

Druhá séria seriálu sa v Spojenom kráľovstve začala vysielať 5. apríla 2008.

## Referencie


## Zdroj
* 

 

Kategória:Detské filmy a seriály
Kategória:Francúzske kreslené seriály
Kategória:Televízne seriály z roku 2006
Stroh

**Stroh** je značka alkoholického nápoja s rumovou arómou, ktorý sa vyrába v Rakúsku od roku 1832. Pomenovaný je podľa zakladateľa značky, ktorým bol Sebastian Stroh.

Obsahuje vysoký podiel alkoholu a predáva sa v troch verziách
* Stroh 80 (80 % alkoholu)
* Stroh 60 (60 % alkoholu)
* Stroh 40 (40 % alkoholu)

## Iné projekty

## Zdroj
* 

Kategória:Alkoholické nápoje
Mykanie

**Mykanie** môže byť
*krátke poťahovanie, potrhávanie, šklbanie
*technologický postup v pradiarstve, pozri mykanie (pradiarstvo)
*nesprávne: plurál skromnosti (v širšom zmysle)
Európska cesta 22

**Európska cesta 22** (*E22*) je európska cesta. Patrí medzi najdlhšie európske cesty, keďže od roku 2002 je predĺžená až do Ázie. Je dlhá 5 320 km.

## Priebeh
### Spojené kráľovstvo
V Spojenom kráľovstve sa E22 začína mestom Holyhead, pokračuje po A55 do Chesteru, odtiaľ po M56 do Warringtonu, ďalej po M62 do Doncasteru, ďalej pokračuje po M180 a po A180 do mesta Immingham.

### Holandsko
V Holandsku sa cesta začína v Amsterdame diaľnicou A10, potom  ide cestami diaľnicou A8 a diaľnicou A7 a končí v meste Nieuweschans.

### Nemecko
Trasa sa začína mestom Bunde diaľnicou A280, ďalej ide po A31, A28. V meste Delmenhorst sa napája na B322, v Stuhre sa napája na diaľnicou A1, Lübecku sa napája na diaľnicou A20, v Rostocku ide po diaľnicou A19 a B105, v meste Stralsund sa napája na B96 smerom do mesta Sassnitz.

### Švédsko
V Švédsku E22 spája mestá Trelleborg, Malmö, Kalmar, Norrköping a končí pri Baltskom mori.

Vo Švédsku niektoré cesty nie sú pomenované ako diaľnice, ale iba ako európske cesty. Týka sa to ciest E4, E6, E18, E20, E22 a E65.

### Lotyšsko
V Lotyšsku sa E22 začína pri Baltskom mori, odkiaľ smeruje po A10 do Rigy, odtiaľ po A6 do mesta Jēkabpils a po A12 do Zilupe.

### Rusko
V Rusku sa E22 začína pri meste Sassitino, po M9 do Moskvy, odtiaľ po M7 do mesta Igra, kde sa napája na P242 do Jekaterinburgu, ďalej na P351 do Ťumeňu a na P402 do mesta Išim. Od Moskvy prechádza E22 Transsibírskou magistrálou.

## Galéria

A55Penmaenmawr.jpg|E22 vo Walese
M62 J22 from Pennine Way.JPG|E22 v Anglicku
Afsluitdijk - cropped.jpg|E22 vedúca cez Afsluitdijk
E22norr1.jpg|E22 v Norrköpingu
E22 Rezekne.jpg|E22 neďaleko Rēzekne
Moscow — Novorizhskoe shosse.JPG|E22 v Moskve
Pokrov route e 22 2.jpg|E22 v Pokrove, Rusko


## Referencie

## Iné projekty

22
Kategória:Cestná infraštruktúra v Spojenom kráľovstve
Kategória:Cestná infraštruktúra v Holandsku
Kategória:Cestná infraštruktúra v Nemecku
Kategória:Cestná infraštruktúra vo Švédsku
Kategória:Cestná infraštruktúra v Lotyšsku
Kategória:Cestná infraštruktúra v Rusku
Autorský plurál

**Autorský [[plurál]]**  môže byť:
* **[[plurál skromnosti]]** **()**, použitie 1. osoby množného čísla, aby sa zabránilo opakovaniu výrazu „ja“ a vyjadrila sa istá skromnosť voči čitateľovi; môže zdôrazňovať objektivitu tvrdení alebo vyjadrovať inú modalitu, napr. neochotu autora hlásiť sa k tvrdeniu s plnou osobnou zodpovednosťou a istotou atď. (často je spojený s inými spochybňujúcimi modálnymi prostriedkami, napr. „pokúsime sa načrtnúť“); môže mať efekt posilňujúci vážnosť textu podobne ako majestátny plurál a navodzovať dojem všeobecne prijímaného názoru či vyvolávať v úlohe inkluzívneho plurálu dojem spriaznenosti s adresátmi textu (či už s kolegami v odbore, alebo inými čitateľmi); v anglojazyčnej literatúre je obvyklejšie používanie jednotného čísla a sebavedomejšie osobné prihlasovanie k vlastným názorom, práci aj záverom, použitie autorského plurálu pre jediného autora je považované až za neprípustné a autorský plurál je vyhradený pre kolektívne práce. Smerom na východ stúpa používanie autorského plurálu – obvyklý je v textoch nemeckých, poľských, českých, slovenských a ruských. 
* inkluzívny plurál vyjadruje solidaritu (spolupatričnosť) autora s adresátom textu, ktorý je zahrnutý do pojmu „my“
* empatický plurál (tiež materský plurál), v ktorom autor prvou osobou množného čísla vyjadruje predovšetkým adresáta komunikácie a svoju účasť s ním (lekár pacienta, matka dieťa, alebo v návodoch, inštrukciách či pravidlách…), môže vyjadrovať tiež iróniu alebo autoritatívnosť.
* **[[majestátny plurál]]** (**)**, tiež **kráľovský plurál**, použitie 1. osoby množného čísla na vyjadrenie moci/nadradenosti (teda spravidla v prejavoch panovníkov). Používať sa začal za rímskej tetrarchie, teda po rozdelení moci za Diokleciána, kedy každý augustus a každý caesar hovoril aj za všetky tri ostatné a vydával zákony aj v ich mene. V dnešnej dobe sa používa napríklad v pápežských listoch.

## Poznámka
*[[Encyklopédia jazykovedy]]* oba pojmy zmiešava: „plurál skromnosti, pluralis majestaticus - prvá os. pl., kt. použije autor vtedy, keď za neho majú hovoriť objektívne skutočnosti, fakty, exaktné údaje.“

## Referencie

Kategória:Gramatika
KP Legia Warszawa

**Legia Varšava** je poľský futbalový klub z Varšavy.

Klub bol založený v marci 1916 pod názvom *drużyna Legjonowa*. Zakladateľmi boli takmer výlučne príslušníci poľských légii v Rusku počas prvej svetovej vojny. Do roku 1936 hral klub najvyššiu poľskú futbalovú súťaž, potom zostúpil do druhej kde zotrval až do obdobia po druhej svetovej vojne. V roku 1949 klub zmenil názov na *Centralny Wojskowy Klub Sportowy Warszawa*. Legia sa do názvu dostala až v roku 1957 odkedy klub vystupoval pod názvom *Centralny Wojskowy Klub Sportowy "Legia" Warszawa*.

Počas svojej existencie klub 10-krát zvíťazil v poľskej najvyššej súťaži (1955, 1956, 1969, 1970, 1994, 1995, 2002, 2006, 2013, 2014), 17-krát získal poľský pohár (1954/55, 1955/56, 1963/64, 1965/66, 1972/73, 1979/80, 1980/81, 1988/89, 1989/90, 1993/94, 1994/95, 1996/97, 2007/08, 2010/11, 2011/12, 2012/13, 2014/15 ) a 4-krát vyhral poľský superpohár (1989, 1994, 1997, 2008).

Zo Slovákov tu pôsobil brankár Ján Mucha ml., Dušan Kuciak a Ondrej Duda.

## Športové úspechy
* *[[Ekstraklasa|Majster Poľska]] (15):* 1955, 1956, 1968/69, 1969/70, 1993/94, 1994/95, 2001/02, 2005/06, 2012/13, 2013/14, 2015/16, 2016/17, 2017/18, 2019/20, 2020/21.
* *Víťaz Poľského pohára (20):* 1954/55, 1955/56, 1963/64, 1965/66, 1972/73, 1979/80, 1980/81, 1988/89, 1989/90, 1993/94, 1994/95, 1996/97, 2007/08, 2010/11, 2011/12, 2012/13, 2014/15, 2015/16, 2017/18, 2022/23.
* *Super poľsky (5):* 1989, 1994, 1997, 2008.

## Známi hráči
[náhľad|[Ján Mucha (1982)|Ján Mucha v klube Legia Varšava]]

## Iné projekty

## Externé odkazy
* Oficiálne stránky
* legionisci.com 
* Legia Warszawa  (90minut.pl) 

## Zdroje
* 
* 


Kategória:Šport vo Varšave
Kategória:Poľské futbalové kluby
Kategória:Futbalové kluby založené v 1916
Tariat-Čuluut

**Tariat-Čuluut** alebo **Tariat-Čul(u)utu ** je vulkanické pole, nachádzajúce sa v severnej časti centrálneho Mongolska, juhozápadne od jazera Bajkal a asi 250&nbsp;km západne od Ulanbátaru. Pole je tvorené troskovými kužeľmi a bazaltovými lávovými prúdmi, ktoré vytvárajú terasy pozdĺž toku rieky Čuluut gol (Čulutu gol). Vek hornín je datovaný na miocén až holocén, najmladšie prejavy vulkanizmu sa nachádzajú na západnom okraji poľa - 180&nbsp;m široký kráter *Chorog*, ktorého posledná erupcia je datovaná na cca 5&nbsp;000 rokov pred dneškom.

## Iné projekty
.

## Externé odkazy
* www.volcano.si.edu - vulkanické pole Tariat-Chulutu na Global Volcanism Program 

Kategória:Sopky Mongolska
Kategória:Troskové kužele
Pavol Ďurica

**Pavol Ďurica** (* 17. máj 1983, Bardejov) je slovenský futbalista, ktorý momentálne hráva v corgoňligovom klube FC Petržalka 1898. Jeho brat Ján je taktiež futbalista.

## Referencie

Kategória:Osobnosti z Bardejova
Kategória:Slovenskí futbalisti
Kategória:Hráči FK DAC 1904 Dunajská Streda
Kategória:Hráči FC Petržalka 1898
Kategória:Hráči Videoton FC
Jimmy Chamberlin Complex

**Jimmy Chamberlin Complex** je alternative rocková a jazz fusion skupina, založená Jimmym Chamberlinom. Skupina existovala v rokoch 2001 až 2006, keď bola rozpustená pre Chamberlinov návrat do The Smashing Pumpkins. 25. januára 2005 vydali prvý a jediný album Life Begins Again. Je možné, že skupina začne opäť exitovať a v budúcnosti ešte vydá album.

## Zostava
*Basa/spev - Billy Mohler
*Bicie - Jimmy Chamberlin
*Gitara - Annin Garnold
*Piano - Mike Garson

## Externé odkazy
oficiálna webstránka

Kategória:Alternatívnorockové hudobné skupiny
Kategória:Rockové hudobné skupiny USA
Stéphanie Foretzová

**Stéphanie Foretzová Gaconová** (* 3. máj 1981, Issy-les-Moulineaux, Francúzsko) je súčasná francúzska profesionálna tenistka.

## Finálové účasti na turnajoch WTA (2)

### Štvorhra - prehry (2)

## Koncoročná pozícia v rebríčku WTA
### Dvojhra

### Štvorhra

## Iné projekty

## Externé odkazy

Kategória:Narodenia v 1981
Kategória:Francúzski tenisti
Tunel Bôrik

**Tunel Bôrik** je  dlhý diaľničný tunel na diaľnici D1 v Mengusovciach a Lučivnej. Bol slávnostne prerazený 11. decembra 2007 a oficiálne odovzdaný do užívania 5. decembra 2009. Je vedený vrchom Bôrik () v pohorí Kozie chrbty.

## Technické údaje
thumb|Razenie západného portálu tunela Bôrik (21. júl 2006) 
Tunel bol razený tzv. Novou rakúskou tunelovacou metódou (NRTM). Klesá smerom na východ so sklonom 1 % a vozovka je cementobetónová so šírkou 7,5 metra. Po oboch stranách vozovky sú k dispozícii chodníky 1 m široké. Medzi technické vybavenie tunela okrem iného patrí aj zariadenie zabezpečujúce príjem vysielania Slovenského rozhlasu a príjem signálu mobilných operátorov.

Tunel mal byť projektovaný tak, aby „*zabezpečoval požiadavky ochrany krajinného prostredia [[Bôrik (prírodná rezervácia)|prírodnej rezervácie Bôrik]] v ochrannom pásme chránenej krajinnej oblasti TANAP*“. Dĺžka tunelových rúr je 999 a 993 metrov.

V októbri 2014 sa stal tunel Bôrik prvým diaľničným tunelom, kde je povolená preprava nebezpečných látok.

## Referencie

## Pozri aj
* Diaľnica D1
* Zoznam diaľnic na Slovensku
* Harmonogram výstavby diaľnic a rýchlostných ciest
* Zoznam cestných tunelov na Slovensku

## Iné projekty

## Externé odkazy
* Tunel Bôrik na stránke NDS a. s. 

Bôrik
Kategória:Diaľnica D1 (Slovensko)
Kategória:Doprava v okrese Poprad
Kategória:Stavby v okrese Poprad
Kategória:Mengusovce
Kategória:Lučivná (okres Poprad)
Olivia Sanchezová

**Olivia Sanchezová** (* 17. november 1982, Paríž, Francúzsko) je súčasná francúzska profesionálna tenistka.

## Iné projekty

## Externé odkazy

Kategória:Narodenia v 1982
Kategória:Francúzski tenisti
Admir Vladavić

**Admir Vladavić** (* 29. jún 1982, Ljubinje) je futbalový reprezentant Bosny a Hercegoviny. Do MŠK Žilina prestúpil z Željezničar Sarajevo počas zimnej prestávky sezóny 2006/07.

Na začiatku roku 2008 sa oňho aj Hertha Berlín, no napokon ostal v MŠK Žilina. 5. júla 2009 podpísal dvojročnú umluvu s rakúskym tímom Red Bull Salzburg.

Je moslimského vyznania.

## Referencie

## Externé odkazy
* Admir Vladavić na national-football-teams.com
* Admir Vladavić na mskzilina.sk 

Kategória:Narodenia v 1982
Kategória:Bosnianski futbalisti
Kategória:Hráči FK Velež Mostar
Kategória:Hráči FK Željezničar Sarajevo
Kategória:Hráči MŠK Žilina
Gish

***Gish*** je debutový album americkej alternative rockovej skupiny The Smashing Pumpkins. Album vyšiel 28. mája 1991 vo vydavateľstve Carolin Records. Nahrávaný bol v Smart Studios v Madison Wisconsin od decembra 1990 do marca 1991. Pomenovaný je podľa hviezdy nemých filmov Lillian Gish. „I Am One“, „Rhinoceros“ a „Bury Me“ boli piesne z ich dema z roku 1989.

Do roku 1994 bol Gish najlepšie predávaným albumom vydaným nezávislým labelom.

## Zoznam skladieb
# „I Am One“ (Corgan, James Iha) – 4:07
# „Siva“ – 4:20
# „Rhinoceros“ – 6:32
# „Bury Me“ – 4:48
# „Crush“ – 3:35
# „Suffer“ – 5:11
# „Snail“ – 5:11
# „Tristessa“ – 3:33
# „Window Paine“ – 5:51
# „Daydream“ / „I'm Going Crazy“ (skrytá pieseň) – 3.08

## Výroba albumu
*Billy Corgan – spev, gitara
*James Iha – gitara
*D'arcy Wretzky – basová gitara, spev
*Jimmy Chamberlin – bicie
* Chris Wagner – husle a viola v skladbe „Daydream“
* Mary Gaines – Cello v skladbe „Daydream“
* Butch Vig – producent
* Howie Weinberg – mastering
* Bob Knapp, Michael Lavine - fotografie

Kategória:Albumy The Smashing Pumpkins
Kategória:Debutové albumy
Kategória:Hudobné albumy z 1991
Fulham FC

**Fulham Football Club** je anglický futbalový klub so sídlom vo Fulhame v juhozápadnej časti Londýna. V súčasnosti hrá v najvyššej anglickej Premier League. Fulham FC bol založený v roku 1879 a je najstarším profesionálnym futbalovým klubom v Londýne.  

V súčasnosti hrá klub v prvej najvysšej anglickej súťaži Premier League. V roku 2010 sa prebojovali do finále Európskej ligy UEFA, kde však podľahli Atléticu Madrid.  

Hlavní rivali Fulhamu sú kluby nachádzajúce sa na západe Londýna: Chelsea, Queens Park Rangers a Brentford 

## Štadión

Fulham hrá svoje domáce zápasy na štadióne Craven Cottage s kapacitou 22 384 divákov. Štadión bol otvorený v roku 1896 a prešiel rekonštrukciou medzi rokmi 2002-2004.

Štadión ma 4 tribúny: Hammersmith End, Putney End, Riverside Stand a Johnny Haynes Stand.

Tribúna Johnnyho Haynesa je najstaršou existujúcou futbalovou tribúnou v profesionálnom futbale.

## Úspechy

### Domáce súťaže

* bezrámu|43x43bod  **[[EFL Championship]] (3x)**

1949,2001,2022

* 40x40bod **[[FA Cup]]** 

2 miesto: 1975

### Medzinárodné súťaže

*   **[[Pohár UEFA]]** 

2. miesto: 2010

* bezrámu|43x43bod**[[Pohár Intertoto UEFA]] (1x)**

2002

## Súčasná zostava

## Účasť v Európskych pohároch

## Dresy
Farby domácich dresov v posledných sezónach

## Slávni hráči
*  Edwin van der Sar
*  Mark Schwarzer

## Iné projekty

## Externé odkazy
* oficiálna stránka klubu 
* stránka fanúšikov  

## Referencie

Kategória:Anglické futbalové kluby
Kategória:Kluby FA Premier League

Kategória:Futbalové kluby založené v 1879
Chanuj gol (vulkanické pole)

**Chanuj gol** (iné písanie: **Chanuj Gol**, **Chanuj-gol**; ) je menšie vulkanické pole, pozostávajúce z desiatky troskových kužeľov a s nimi asociovaných lávových prúdov, nachádzajúce sa v provincii Bulgan, v centrálnej časti Mongolska, asi  severozápadne od hlavného mesta Ulanbátar.

Pole sa rozkladá na ploche približne  pozdĺž rieky Chanuj gol. V horninovom zložení prevládajú miocénne bazalty so zvýšeným obsahom olivínu, častý je aj výskyt xenolitov (premenených peridotitov). Vek vulkanických produktov sa odhaduje na koniec pleistocénu až holocén.

Časť tohto územia je súčasťou  rozľahlej prírodnej rezervácie Uran-Togoo Tulga Uul (), vyhlásenej v roku 1965.

## Referencie

## Literatúra
* 
* 
* 

## Iné projekty
.

Kategória:Sopky Mongolska
Kategória:Troskové kužele
Rhinoceros (pieseň)

**„Rhinoceros“** je skladba a tretí singel z debutového albumu *[[Gish]]* skupiny The Smashing Pumpkins. 5:57 dlhá skladba bola napísaná Billy Corganom, nahraná v roku 1991 a ako singel vyšla 5. novembra 1991 a mierne zabodovala na vlne amerického alternative rocku. Pieseň je patrí ku tým, ktoré predznamenali zvuk tejto kapely, keď sa v piesni striedajú pomalé melodické časti z tvrdo znejúcimi riffmi a silným gitarovým sólom, a zároveň ku tým, ktoré má skupina ako jednu z mála permanentne hraných piesní z albumu *Gish*.

## Hudobné video
Video bolo režírované Angelou Conway, ktorá na tomto poste pracovala aj na videu ku singlu „Siva“.
Video sa skladá z niekoľkých častí. V purpurovej miestnosti môžeme vidieť D'arcy Wretzky ako sa hrá sediac za stolom s pingpongovou loptičkou. Zaujímavý efekt bol dosiahnutý prehratím záberov spomalene a následným prehraním opačne. V tej miestnosti tak isto hrajú všetci spoločne. Na niektorých záberoch je vidieť ako hrá bubeník Jimmy Chamberlin na gitaru a basgitaristka
D'arcy Wretzky na tamburínu, čo môže diváka zmiasť, že Chamberlin je gitarista a D´arcy bubeníčka. Avšak na gitary hrajú zároveň aj Billy Corgan a James Iha, čo by znamenalo, že v skupine nie je basgitarista. V iných záberoch je použitý záznam z koncertu a zábery skupiny v Hyde Parku v Lodnýne. Tieto zábery boli spravené, aby doplnili chabý použitý koncertný záznam.

## Externé odkazy
* recenzia

Kategória:Piesne The Smashing Pumpkins
Wigan Athletic FC

**Wigan Athletic** je futbalový klub hrajúci v Anglickej lige EFL League One. Sídli vo Wigane neďaleko Manchestru. V sezóne 2012/13 vyhral tento tím FA Cup proti Manchestru City 1:0 vďaka čomu hrali nasledujúcu sezónu v Európskej Lige. Zároveň v rovnakej sezóne aj vypadli z Premier League a ako prvý tím vyhrali FA Cup v sezóne zostupu a zároveň boli aj prvým tímom z druhej najvyššej ligy čo hral Európsku Ligu

## História
Klub Wigan Athletic bol založený v roku 1932, ale dlho nefiguroval medzi ligovými tímami. Medzi ligové profesionálne tímy bol prijatý až v roku 1978. Dlho ale bojoval len medzi 3. a 4. divíziou.

V roku 1995 do klubu prišiel podnikateľ a majiteľ obchodného reťazca JJB, obchodujúcou so športovým oblečením, David Whelan. Whelan, ktorý sa vo Wigan narodil, vyhlásil médiám smelé plány o postupe do FA Premier League. Jeho zámer sa začal podľa plánu, keď klub v roku 1997 vyhral 4. anglickú divíziu a postúpil tak do 3. divízie, kde zostal až do roku 2001, kedy sa klubu ujal nový manažér Paul Jewell, ktorý v premiérovej sezóne za *Latics* vybojoval postup do League Championship - druhej najvyššej súťaže. Tu si Wigan nepočínal vôbec zle, keď skončil siedmy a len o jednu pozíciu mu ušli boje v play-off o najvyššiu súťaž. Nasledujúcu sezónu si Wigan Athletic už postup nenechal ujsť a postúpil priamo z druhej pozície do Premier League.

Svoj debut medzi anglickou smotánkou sa mu vydaril a skončil na desiatej pozícii a len o 7 bodov mu utiekla pohárová Európa. To ale nebol jediný úspech v sezóne 2005-06, Wiganu sa totiž podarilo prebojovať až do finále Ligového pohára, kde podľahol Manchestru United. Klub po tejto sezóne opustila klub rada opôr ako Jimmy Bullard, Jason Roberts alebo Stéphane Henchoz. Ale za nich prišli hráči ako Emile Heskey, Denny Landzaat, Chris Kirkland a Antonio Valencia.

V sezóne 2012/13 sa im podarilo vyhrať FA Cup, v Premier League sa im však nedarilo a vypadli do EFL Championship. Vo finále FA Cupu vyhrali vo Wembley nad Manchestrom City 1:0 po góle z rohu v 88mej minúte hracieho času.

### Hráči roka v období (1979-2010)

### Významní tréneri
*  Ian McNeill (1968-70), (1976-81)
*  Gordon Milne (1970-72)
*  Larry Lloyd (1981-83)
*  Bobby Charlton (1983) (dočasný)
*  Harry McNally (1983-85)
*  Ray Mathias (1986-89), (1998-99)
*  Bryan Hamilton (1985-86), (1989-93)
*  John Deehan (1995-98)
*  Bruce Rioch (2000-01)
*  Paul Jewell (2001-07)
*  Chris Hutchings (2007)
*  Steve Bruce (2007-09)

## Iné projekty

## Zdroj

Kategória:Anglické futbalové kluby
Kategória:Kluby FA Premier League
Kategória:Víťazi Pohára FA
Kategória:Futbalové kluby založené v 1932